b'\n_START_ARTICLE_\nNjivice\n_START_SECTION_\nPovijest\n_START_PARAGRAPH_\nNjivice se prvi puta spominju u darovnici kneza Ivana Frankopana iz 1474. godine iako je, sude\xc4\x87i prema nekim arheolo\xc5\xa1kim nalazima, naselje mnogo starije. Godine 1710. spominje se uz Njivice naselje "Villa di sasso bianco" ili Beli Kamik, od \xc4\x8dega je danas ostao samo toponim._NEWLINE_Proteklih je stolje\xc4\x87a to bilo malo kr\xc4\x8dko selo, \xc4\x8diji su se stanovnici uglavnom bavili ribarstvom, maslinarstvom i sto\xc4\x8darstvom, te iskori\xc5\xa1tavanjem \xc5\xa1uma.\n_START_SECTION_\nTurizam\n_START_PARAGRAPH_\nGodine 1930. izgra\xc4\x91en je hotel "Luka" (dana\xc5\xa1nji Jadran) i villa Dinka, \xc5\xa1to se smatra po\xc4\x8detkom turizma u Njivicama. Lijepe pla\xc5\xbee, izuzetno plavo more, obilje hladovine i blaga klima, uz izvanredne smje\xc5\xa1tajne kapacitete, osnovne su osobine koje privla\xc4\x8de goste, a Njivice pretvara u sve poznatije turisti\xc4\x8dko sredi\xc5\xa1te.\n_START_SECTION_\n\xc5\xa0port\n_START_PARAGRAPH_\nU Njivicama djeluje bo\xc4\x87arski klub Trstena.'